text: Næsten 8 millioner lotto-kroner til Gram
  11 juni 2012 kl. 06.14
  Det store samtale-emne i Gram er lige nu hvem i byen, der netop har vundet 7,9 millioner kroner i Lotto.
  Det er 10 spillere, der hver uge spiller på en fælles kupon, men de ønsker ikke at stå frem med deres gevinst.
  Lykkens gudinde var med de 10 spillere fra Gram, da Lotto-trækningen løb af stablen lørdag aften. Kuponen fra Gram var nemlig den eneste, der havde en række med alle syv vindertal på, og det udløser en gevinst på 7.913.419 kroner.
  Millionerne kom i hus på et matematisk system købt hos Kiosken, Torvegade 13, 6510 Gram. Systemet spilles hver uge af de samme 10 personer, som altså ramte plet lørdag. Ingen af de 10 vindere har ønsket stå frem med deres held.
  